অনুষ্ঠানে রিজেন্ট এয়ারওয়েজের প্রধান নির্বাহী কর্মকর্তা লে. জেনারেল (অব.) এম ফজলে আকবর বলেন, উন্নয়ন কার্যক্রমের ফলে উত্তরাঞ্চলের গুরুত্ব অনেকগুণ বেড়েছে। এ অঞ্চলে উত্তরা ইপিজেড, বড়পুকুরিয়া কয়লাখনি, মধ্যপাড়া কঠিন শিলাখনির প্রভাবে মানুষের অর্থনৈতিক উন্নয়ন হয়েছে। উত্তরবঙ্গের মানুষের উন্নয়নের গতি আরও ত্বরান্বিত করতে কম খরচে যোগাযোগ ব্যবস্থা সহজ করতে বিমান পরিচালনার উদ্যোগ নিয়েছি আমরা (রিজেন্ট এয়ারওয়েজ)।